open-index/open-wikipedia-markdown huggingface dataset:
Onsakervika

**Onsakervika** (i betydningen *vika ved Odins åker*) er ei lita vik innerst i Nordfjorden. Vika ligger ved Røysehalvøya i Hole kommune, Buskerud, og er kjent som en populær badeplass og campingplass. Ved vika er også utløpet til Storelva. Elva er i dette området grense mellom Hole og Ringerike. 

Onsakervika har en flott sandstrand og har vært drevet som campingplass siden midten på 1960-tallet.  Her finnes dessuten gode fiskemuligheter. Badeplassen er også rekreasjonsområde for lokalbefolkningen.

Averøya nær ved er regulert til naturreservat 

## Referanser
Listowel

**Listowel** (irsk: *Lios Tuathail*, «Tuathals ringfort») er en markedsby i det irske grevskapet Kerry. Byen er lokalisert ved elven Feale, 28 km fra forvaltningssenteret Tralee. I henhold til folketellingen i 2016 har byen en befolkning på 4 820 innbyggere.

Byen, preget av sin kulturarv, er beskrevet av arrangørene av Listowels forfatterfestival som «Irlands kulturhovedstad», har en rekke internasjonalt kjente dramatikere og forfattere bodd der, blant annet Bryan MacMahon og John B. Keane.

## Historie

I juli 2000 ble Listowel offisielt utpekt som en av Irlands 26 «kulturarvbyer» – delvis på grunn av moderne miljø- og fornyelsesarbeid, men også på grunn av dens arkitektoniske arv og «historiske betydning».

Listowel Castle, som ligger nær byen, ble bygget på 1400-tallet. Det var den siste bastionen mot dronning Elizabeth I av England i irske opprørere, og var den siste festningen. Den falt etter 28 dagers beleiring til engelske hærføreren Charles Wilmot den 5. november 1568. Han rettet deretter festningens garnison de påfølgende dagene. Festningen er et typisk eksempel på tung anglo-normannisk militærarkitektur i Kerry, og har vært gjenstand for flere restaureringsprosjekter. Det er nå fredet som et nasjonalt monument, og er åpent for publikum for omvisninger på daglig basis.

I den irske jernbanehistorien har Listowel en spesiell betydning, siden det her i 1888 ble opprettet den første kommersielt brukte énskinnebane, kalt *Listowel Ballybunion Railway*. Denne banen ble av sin arkitekt Charles Lartigue, kalt *Lartigue system*. Denne banen kunne både frakte personer og gods. I dag foregår det en restaurering av den historiske Jernbanen som ble påbegynt i 2001.

I den siste uken av september finner hvert år et kjent hesteløp sted i Listowel. 

I 1850 ble den kommende britiske feltmarskalken og politikeren Horatio Herbert Kitchener født i *Crotter House* – *Gunsborough Villa* ved Listowel. Faren hans hadde ervervet eiendommen etter hans avskjed fra den britiske hæren i 1848.

## Trafikk

Listowel ligger ved motorveien N69. Bussforbindelser til Tralee, Cork og Limerick finnes. Den nærmeste Jernbanestasjonen befinner seg i Tralee.

## Kulturell referanse
John B. Keane av Listowel skrev om hjembyen

## Forhold til andre byer
Listowel i Ontario i Canada har tatt navn etter den irske byen. Bypartnerskapet eksisterer mellom de amerikanske landskapene Shawnee (Kansas) og Los Gatos.

## Referanser


## Eksterne lenker
*
David E. Mungello

**David E. Mungello** (født 1943) er en amerikansk historiker og sinolog. Hans forskningstyngdepunkt er på den kulturelle utvekslingen mellom Europa og Kina fra 1500, og særlig kristendommens komme til Kina og resepsjonen av konfucianismen i Europa. Han har skrevet en rekke bøker om disse emnene. Han er ikke selv jesuitt, men betraktes som en av de ledende moderne autoriteter på jesuittenes misjoner i Kina. 

D.E. Mungello har doktorgrad fra University of California at Berkeley fra 1973 for  en dissertasjon om *Leibniz and Confucianism*. Han har undervist ved Lingnan College i Hongkong, Briarcliff College, Coe College (Iowa), og Baylor University.

## Referanser


## Eksterne lenker
* Books by D.E. Mungello on Google Books
Kristian Bahnson

**Bahne Christian Bahnson**, kjent som **Kristian Bahnson** (født 12. mai 1855 i Randers, død 10. januar 1897  i København) var en dansk arkeolog, museumsmann og etnograf.

Bahnson var første inspektør ved Det danske Nationalmuseet i 1892. Bahnson var opprinnelig arkeolog og publiserte i 1882 *Bronzealderens Mands- og Kvindegrave*, men ble etter hvert dradd over til den sammenlignende etnografien. Hans forskning innen det området er samlet i det posthumt utgitte verket *Etnografien* (1900).

Bahnson er begravet på Frederiksberg Ældre Kirkegård.

## Referanser


## Kilder
* Svensk uppslagsbok, Lund 1929
Angela Merkels andre regjering

**Angela Merkels andre regjering** var fra 28. oktober 2009 til 17. desember 2013 Tysklands regjering. Regjeringen var etter valget i 2013 et forretningsministerium fra 22. oktober 2013 til Merkel III overtok 17. desember. Regjeringen Merkel II ble ledet av forbundskansler Angela Merkel, og var en koalisjonsregjering mellom CDU/CSU og FDP. Regjeringen overtok etter Merkels første regjering etter valget i 2009, der de konservative CDU/CSU fikk flertall i Forbundsdagen sammen med de liberale FDP.

## Referanser
Pratt & Whitney Wasp

**Pratt & Whitney Wasp** var det sivile navnet på en serie med luftkjølte stjernemotorer som  Pratt & Whitney utviklet fra 1930-tallet til 1950-tallet.

Pratt & Whitney Aircraft Company (P&W) ble grunnlagt i 1925 av Frederick B. Rentschler, som tidligere hadde vært president hos Wright Aeronautical. Han bragte med seg noen av  Wrights beste motorkonstruktører og snart så den første motoren R-1340 Wasp dagens lys.
Motorene varierte fra 300 hk, med 16 liters sylindervolum til 3&nbsp;500 hk med 71.5 liters volum.

## Wasp serien

* R-1340 Wasp
* R-985 Wasp Junior
* Pratt & Whitney R-1690 Hornet
* R-1830 Twin Wasp
* R-1535 Twin Wasp Junior
* R-2000 Twin Wasp
* R-2180E Twin Wasp E 
* R-2800 Double Wasp
* R-4360 Wasp Major

Merk: typebetegnelsen refererer seg til motortype og størrelsen som følger: "R" = Radial, etterfulgt av  sylindervolum kubikktommer.
Peter Elias von Gähler

**Peter Elias von Gähler** (1718–1783) var en dansk adelig offiser, general og leder for Krigskollegiet i Struensees tid ved makten.

Sammen med C.L. de Saint-Germain arbeidet von Gähler for reformer etter tysk forbilde innen hæren. Han fortsatt dette arbeidet under Struensee og ble utnevnt til leder av Krigskollegiet.

Ektefellen Christine Sophie var på samme tid hoffdame hos dronning Caroline Mathilde.
  	
I forbindelse med kuppet mot Struensee natten mellom 16. og 17. januar 1772 ble ekteparet arrestert i sitt hjem og satt i fangenskap i Kastellet. I juni samme år ble von Gähler avskjediget fra alle sine embeter og fikk forbud mot å oppholde seg på Sjælland, Fyn og i Slesvig. Paret ble forvist og slo seg ned i Holstein.

## Ordener
* Dannebrogordenen

## Referanser


## Eksterne lenker
* DBL – biografi
Changing Partners

**«Changing Partners»** er en amerikansk sang med melodi av Larry Coleman og tekst av Joe Darion. Den ble publisert i 1953.

Den best kjente innspillingen ble gjort av Patti Page i 1953. Sangen ble også spilt inn på plate av Dinah Shore, Kaye Starr og Bing Crosby.

Versjonen med Patti Page (Joe Reisman orch) ble spilt inn 21. september 1953. Den ble utgitt av Mercury Records med katalognummer 70260. Den andre siden var «Where Did My Snowman Go?».

Versjonen med Dinah Shore with Hugo Winterhalter's orchestra & chrous ble spilt inn 15. oktober 1953. Den ble utgitt av RCA Victor Records med katalognummer 20-5515 (i USA) og av EMI på His Master's Voice-etiketten med katalognummer B&nbsp;10634. I Norge ble den utgitt på His Master's Voice A.L.&nbsp;3392. Den andre siden på alle utgivelsene var «Think».

Versjonen med Kaye Starr ble spilt inn 22. oktober 1953. Den ble utgitt av Capitol Records med katalognummer 2657. Den andre siden var «I'll Always Be in Love with You».

Versjonen med Bing Crosby with Jud Conlon's Rhythmaires (Perry Botkin orch) ble spilt inn 14. november 1953. Den ble utgitt av Decca Records med katalognummer 28969. Den andre siden var «Y'All Come».

Elvis Costello har spilt inn en versjon til å avslutte albumet *Secret, Profane & Sugarcane* med.

Yorrick har skrevet en svensk tekst med tittelen «Byta partner». Nordmannen Jens Book-Jenssen, Cupol-orkestern Arr.: Monn-Iversen spilte inn sangen i Oslo 27. januar 1954. Den ble utgitt på 78-platen Cupol 4819.

## Norsk versjon
Juul Hansen har skrevet en norsk tekst. På norsk bærer den tittelen «Bytte partner».

### Innspilling
*Jens Book-Jenssen, Musica kabaretorkester Dir.: Egil Monn-Iversen. Utgitt på 78-platen Musica A&nbsp;5132 i 1954.

## Listeplasseringer

På Cash Box-listen, hvor alle versjonene var kombinert, nådde den en fjerdeplass.

## Referanser
Royal Philharmonic Society

**Royal Philharmonic Society** er et britisk musikkselskap grunnlagt i London 1813 med det formål å arbeide for instrumentalmusikk. Mange fremragende komponister og kunstnere har medvirket ved deres konserter. Det er nå en medlemskapsbasert organisasjon og har ikke lengre et eget orkester. Selskapet har et bredt programtilbud som inneholder verker fra en rekke forskjellige klassiske komponister, og skal framfor alt hjelpe fram yngre kunstnere. 

Selskapet bestilte en symfoni fra Beethoven, det som skulle bli hans 9. og siste. Litteraten og musikkritikeren George Bernard Shaw ønsket å få Grieg som dirigent for *Royal Philharmonic Society*.

## Referanser


## Eksterne lenker
*  The Royal Philharmonic Society
*   Royal Philharmonic Society Music Awards 
*  British Library: Royal Philharmonic Society Archive
*  British Library: Beethoven og Royal Philharmonic Society
Louis Magrath King

**Louis Magrath King** (født i 1886 i Jiujiang i Kina, død 1949) var en britisk konsul i Dartsedo (Kangding), da dette var en grensepost mellom Kina og Tibet. Han skrev en rekke bøker om Kina og Tibet.

King fikk sin skolegang i Zhifu (Chefoo School) og i Berkhamsted. Så gikk han inn i *British China Consular Service* i 1905 og var stasjonert i Kangding (Tachienlu) i Sichuan mellom 1913 til 1915, og igjen fra 1919 til 1922. I 1924 forlot han det britiske diplomati.

Han foretok mange reiser i grensetraktene mellom Kina og Tibet, og giftet seg med tibetanerinnen Rinchen Lhamo. Etterhvert reiste de til Storbritannia. 

## Bibliografi
* (1912): *China as it really is: By a resident in Peking*, Evelyn Nash	
* Lhamo, Rinchen med historisk introduksjon av King (1926): *We Tibetans*, Seeley & Co, Londen, gjengitt i 1985 og 1997
* (1926): *A brief account of 1500 years of Tibetan history*, gjenutgivelse 1985
* (1927): *China in Turmoil – Studies in Personality*, Heath Cranton
* (1937): *By Tophet Flare. A tale of adventure on the Chinese frontier of Tibet*, Methuen, i: *The Warden of the Marshes: A Tale of Adventure on the Chinese Frontier of Tibet*, en halvveis selvbiografisk roman basert på hans opplevelser i Tachienlu
* (1938): *The Warden of the Marches: A Tale of Adventure on the Chinese Frontier of Tibet*
* (1947): *Cause and Effect in China*, Contemporary Review
* (19??): *The Soldier*

## Referanser


## Eksterne lenker
* British Museum, Biografi
* Bilde av King og hans første hustru, Rinchen Lhamo
Stankelbeinskrabbe

**Stankelbeinskrabbe** er en art i gruppen *[[Macropodia]]*. Det er en krabbe som lever fra tidevannssonen til et dyp på ca. 150 meter.

## Eksterne lenker
*
Black Mirror

«**Black Mirror**» er den første singelen fra det canadiske indierockbandet Arcade Fires andre album, *[[Neon Bible]]*. Keep the Car Running var den første singelen fra albumet som ble utgitt i Storbritannia.

Bandet annonserte først singelen den 19. januar 2007, og sangen kunne høres på bandets offisielle nettsted, under *«Win's Scrapbook»*. Den ble gitt ut tre dager senere, den 22. januar, via Merge Records.

Det ble laget en musikkvideo for Black Mirror, som ble laget av Olivier Groulx og Tracy Maurice, som også designet *Neon Bible* og *[[Funeral (album)|Funeral]]*. Den interaktive versjonen, som lar seeren skru instrumentene av og på, ble laget av Vincent Morisset.

## Referanser
Willy Brandts første regjering

**Willy Brandts første regjering** var Forbundsrepublikken Tysklands regjering fra 22. oktober 1969 til 15. desember 1972. Den var en koalisjonsregjering mellom SPD og FDP, med Willy Brandt (SPD) som forbundskansler.
Venezuela under Sommer-OL 1992

**Venezuela under Sommer-OL 1992**. Tjueseks sportsutøvere, tjueto menn og fire kvinner fra Venezuela deltok i åtte grener under Sommer-OL 1992 i Barcelona. De vant ingen medaljer. Elizabeth Popper var Venezuelas flaggbærer under åpningsseremonien.

## Medaljer

## Eksterne lenker
*  Venezuela at the 1992 Barcelona Summer Games  på Sports-reference.com/olympics
Vietnam under Sommer-OL 1992

**Vietnam under Sommer-OL 1992**. Sju sportsutøvere fra Vietnam deltok i tre sporter under Sommer-OL 1992 i Barcelona. De vant ikke noen medaljer.  
 
## Medaljer
Vietnam under Sommer-OL 1996

**Vietnam under Sommer-OL 1996**. Seks sportsutøvere fra Vietnam deltok i fire sporter, friidrett, skyting, judo og svømming under Sommer-OL 1996 i Atlanta. De vant ikke noen medaljer.  
 
## Medaljer
Vilhelm Boye

**Vilhelm Christian Boye** (født 28. juni 1837 i Helsingør, død 22. september 1896) var en dansk arkeolog. Han var blant annet med å grave ut flere av de eikekistene fra bronsealderen hvor innholdet inngår i Det danske Nationalmuseets permanente utstilling. Han utførte også mange oppdrag i Sverige, blant annet i Hasslöv.

## Kilder
* Denne artikkelen er helt eller delvis basert på materiale fra Dansk biografisk Lexikon, Boye, Vilhelm Christian, 1887-1905.
Uruguay under Sommer-OL 1992

**Uruguay under Sommer-OL 1992**. Seksten sportsutøvere, alle menn fra Uruguay deltok i elleve sporter i Sommer-OL 1992 i Barcelona. De vant ingen medaljer.
 
## Medaljer
Uruguay under Sommer-OL 1996

**Uruguay under Sommer-OL 1996**. Fjorten sportsutøvere (tolv menn og to kvinner) fra Uruguay deltok i åtte sporter (friidrett, judo, stuping, sykling, seiling, svømming, tennis og vektløfting) under Sommer-OL 1996 i Atlanta. De vant ingen medaljer.
Cookøyene under Sommer-OL 1996

**Cookøyene under Sommer-OL 1996**. Tre sportsutøvere, to menn og en kvinne fra Cookøyene deltok i to sporter, friidrett, seiling og vektløfting under Sommer-OL 1996 i Atlanta. Det var tredje gangen Cookøyene deltok i et sommer-OL, de vant ikke noen medaljer.

## Medaljer

 
## Eksterne lenker
* Resultater og profilside  på sports-reference.com
Lesotho under Sommer-OL 1996

**Lesotho under Sommer-OL 1996**. Ni sportsutøvere fra Lesotho deltok i en sport, friidrett under Sommer-OL 1996 i Atlanta. Det var sjette gangen Lesotho deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Jørgen Skeel

**Jørgen Erik Skeel** (1737–1795) var en dansk embetsmann og statsminister.
Han er særlig kjent fordi han var med i en kommisjon nedsatt etter Struensees henrettelse hvor man gikk igjennom hvilke av hans kabinettsordre man skulle beholde og hvilke som skulle endres.

Skeel hadde tidligere i sin karriere blant annet vært stiftamtmann over Bergens stift og amtmann i Søndre Bergenhus.
Etter regjeringsforandringen i 1784 ble han utnevnt til stiftamtmann i Akershus Stift og amtmann i Akershus Amt

## Ordener
* Dannebrogordenen
* Elefantordenen

## Referanser


## Kilder
*Dansk Biografisk Leksikon
* Skeel, Vilhelm Samuel: *Optegnelser om Familien Skeel* (Louis Kleins Bogtrykkeri, Kbh. 1871): se https://finnholbek.dk/pdf/skeel.pdf, s. 303ff
Suddenly There’s a Valley

**«Suddenly There's a Valley»** er en amerikansk sang med melodi og tekst av Chuck Meyer og Biff Jones. Den ble publisert i 1955.

Sangfen ble en større hit for Gogi Grant. Hennes innspilling ble utgitt av Era Records med katalognummer 1003.

Sangen har også blitt spilt inn på plate av Jo Stafford (Utgitt av Columbia Records med katalognummer 40559, av Julius La Rosa (Utgitt av Cadence Records med katalognummer 1270) og av The Mills Brothers 1. september 1955 (Utgitt av Decca Records med katalognummer 29686).

Edith Piaf spilte inn en franskspråklig versjon, «Soudain une valléé» , på plate, som solgte bedre enn alle tidligere versjoner i Europa.

En tysk verjon ble spilt inn 1. desember 1955 av Vera Lynn under tittelen «Folgen dem Rat deines Herzens». Den ble utgitt i begynnelsen av 1956 på Decca-singlen D&nbsp;18&nbsp;172.

Den ble også sunget av The Drifters i 1960.

I 1964 ble sangen fremført av The Kingsmen på gospelalbumet med samme navn.

## Norsk versjon
Juul Hansen har skrevet en norsk tekst. På norsk bærer den tittelen «En plass i solen».

### Innspilling
*Nora Brockstedt, Egil Monn-Iversens orkester. Utgitt på 78-platen Musica A&nbsp;5172 i 1956 og på EP-platen Musica NEP-819.

## Listeplasseringer
En versjon med Petula Clark kom på den britiske singlelisten 26. november 1955 og lå der i ti uker med nummer syv som høyeste plassering.

Jo Staffords versjon kom på den britiske singlelisten 10. desember 1955 og lå der i seks uker med nummer tolv som høyeste plassering

En versjon med Lee Lawrence om på den britiske singlelisten 3. desember 1955 og lå der i fire uker med nummer 14 som høyeste plassering.

På Cash Box Best-Selling Record-listen, hvor alle de amerikanske versjonene var kombinert, nådde sangen en åttendeplass.

The Mills Brothers nådde også Billboard Top 100 med sin versjon, men den ble ikke listet av Cash Box som bestselger.

Gogi Grants versjon nådde Billboard magazines Top 10.

## Referanser
Kirsty MacColl

**Kirsty Anna MacColl** (1959–2000) var en engelsk sanger og låtskriver. 

Hun var datter av den ledende *[[folkrock|folk]]*-sangeren Ewan MacColl. Hun giftet seg med musikkprodusenten Steve Lillywhite i 1984.

Hennes debut solo singel «They Don't Know» som ble utgitt i 1979, nådde plass nummer 3 på hitlistene. MacColl sang flere populære hits fra tidlig i 1980-årene til tidlig i 1990-årene. Hun er særlig kjent for å ha sunget med The Pogues på deres «Fairytale of New York». De sang sammen første gang i *Top of the Pops* rett før jul i 1987. MacColl fremførte sangen noen få ganger live sammen med Shane MacGowan før hun døde.

Hun begynte karrieren som tenåring da hun medvirket i Mark Nevins forsøk på å starte bandet Gina and the Tonics. Da hun var 16 år begynte hun å skrive egne låter. Som ung var hun mest opptatt av popmusikk, og mindre interessert i folkemusikk som faren. Hun skal ha lært seg harmonisang som barn ved å lytte til Beach Boys. Hun beundret Brian Wilson. MacColl spilte fiolin som barn. Hun begynte å skrive sanger da hun ver 14 år. Hun var veldig plaget av sceneskrekk, noe som gjorde at hun i store deler av karrieren unngikk å turnere. Samarbeidet med The Pogues styrket selvtilliten hennes og hun innledet på ny en solokarriere.

## Dødsulykken

I desember 2000 hadde hun deltatt i et radioprogram på Cuba for BBC, og dro deretter på ferie til Cozumel i Mexico sammen med sine to sønner og samboeren, musikeren James Knight.  

Den 18. desember 2000 var hun ute og dykket med sønnene sine. Hun var en ivrig dykker. Plutselig så hun en båt komme mot dem i full fart. Båten kom rett mot sønnen Jamie, men Kirsty MacColl klarte å dytte ham unna, og han fikk bare mindre skader i ribbeina og hodet. Men hun selv ble truffet, og hun ble drept umiddelbart. Kisten hennes ble sendt hjem til Storbritannia, og hun ble begravet i London. 

Båten som var involvert i ulykken var eid av den meksikanske millionæren Guillermo González, som eide den meksikanske supermarkedkjeden Nova. Han var selv om bord på båten sammen med flere av sine familiemedlemmer. 

En av González' ansatte ble funnet skyldig i drap fordi han ikke hadde styrt båten på forsvarlig vis. Han ble derfor idømt en fengselsstraff på to år og ti måneder. I henhold til meksikansk lov ble straffen imidlertid gjort betinget, slik at han slapp å sone mot å betale $ 90. Han ble også dømt til å betale en erstatning som tilsvarte om lag $ 2150 til Kirsty MacColls etterlatte. Erstatningsbeløpet var beregnet med utgangspunkt i hans lønnsnivå på det tidspunktet. Senere hevdet flere av den meksikanske millionærens bekjente at mannen som ble dømt var uskyldig, men hadde mottatt penger for å ta på seg skylden for drapet. 

## Referanser


## Eksterne lenker
* 
* 
*
Zaire under Sommer-OL 1992

**Zaire under Sommer-OL 1992**. 17 sportsutøvere fra Zaire deltok i fire sporter under Sommer-OL 1992 i Barcelona. De vant ikke noen medaljer.
Uganda under Sommer-OL 1992

**Uganda under Sommer-OL 1992**. Åtte sportsutøvere fra Uganda deltok i tre grener, blant annet friidrett under Sommer-OL 1992 i Barcelona. De vant ingen medaljer.

## Medaljer

## Referanser
Barry Matheson

**Patrick Barry Matheson** (født 14. september 1941, død 17. februar 2020) var en norsk artistmanager, impresario, platedirektør og forlegger fra Jessheim.

Han startet i bransjen i 1959 og samarbeidet blant annet med Arne Bendiksen på 60-tallet. Han var daglig leder i firmaet Continental Artist Management AS som manager for artister som Secret Garden, Odd Nordstoga og Dance with a Stranger. 

Under Spellemannprisen 2009 ble han tildelt bransjeprisen for sine mange år i musikkbransjen. Han ble tildelt Rockheims ærespris under Rockheim Hall of Fame-seremonien i mai 2018.

## Referanser
Zambia under Sommer-OL 1992

**Zambia under Sommer-OL 1992**. Ni sportsutøvere, åtte menn og en kvinne fra Zambia deltok i tre sporter, boksing, friidrett og judo under Sommer-OL 1992 i Barcelona. De vant ikke noen medaljer.   

## Medaljer

## Referanser


## Eksterne lenker
* Resultater og profilside  på sports-reference.com
Zimbabwe under Sommer-OL 1992

**Zimbabwe under Sommer-OL 1992**. Nitten sportsutøvere, ti menn og ni kvinner fra Zimbabwe deltok i seks grener i Sommer-OL 1992 i Barcelona. De vant ingen medaljer.

## Medaljer

## Referanser
Sør-Afrika under Sommer-OL 1992

**Sør-Afrika under Sommer-OL 1992**. Nittitre sportsutøvere, sekstiåtte menn og tjuefem kvinner fra Sør-Afrika deltok i nitten sporter under Sommer-OL 1992 i Barcelona. Sør-Afrika kom på delt 41.-plass med to sølvmedaljer.

## Medaljer

## Medaljevinnerne

## Referanser
Staffan Scheja

**Bo Staffan Scheja** (født 1950) er en svensk pianist og professor.

Scheja studerte i perioden 1964-69 hos Gunnar Hallhagen i  Stockholm og i 1969-72 ved  Juilliard School of the Performing Arts i New York, blant annet hos Ilona Kabos. I 1975 mottok han en pris i den internasjonale Busoni pianokonkurranse i Bolzano, Italia. Han slo gjennom allerede i tenårene og har spilt på verdens store scener. I 1995 mottok han Litteris et Artibus. Han har vært professor i piano ved Kungliga Musikhögskolan i Stockholm siden 1997 og har fra 2001 vært medlem av Kungliga Musikaliska akademien.

Han er grunnlegger av Gotland Chamber Music Festival og har noen år vært ansvarlig for  Gotland Baltic Music Academy.

Datteren Rebecca Scheja er skuespiller og musiker.

## Eksterne lenker
* 
* 
* 
*  Gotland Chamber Music Festival

## Referanser
Neritan Ceka

**Neritan Ceka** (født 11. februar 1941 i Albanias hovedstad Tirana) er en albansk politiker og arkeolog, grunnlegger av Demokratiske alliansepartiet (1992).

## Bibliograf
* Apolonia e Ilirisë. Tirana 1982.
* Qyteti ilir pranë Selcës së Poshtme. Tirana 1985.
* Arkeologjia: Greqia, Roma, Iliria. (mit Muzafer Korkuti) Tirana 1993.
* Butrint: A guide to the city and its monuments. London 1999. ISBN 0-9535556-0-7
* Ilirët. Tirana 2001. ISBN 99927-0-098-X 
* Buthrotum: Its history and monuments. Tirana 2002. ISBN 99927-801-2-6 
* Bylisi: Historia dhe monumentet. (mit Skënder Muçaj). Tirana 2004. ISBN 99943-672-0-X
* Apollonia: Historia dhe Monumentet. Tirana 2005. ISBN 99943-672-4-2
* Apollonia: History and monuments. Tirana 2005. ISBN 99943-672-5-0

## Referanser


## Eksterne lenker
*
Elgåa (Nærøysund)

**Elgåa** er ei elv som munner ut i sjøen på Salsbruket i Nærøysund kommune i Trøndelag. Den er 5 km lang og kommer fra Elgåvatnet. 3,4 km lenger ned møtes Elgåa og Langvassbekken. 

Navnet Elgåa refererer også til selve plassen der Elgåa munner ut i Oppløyfjorden.

Det er ikke noe fiske av betydning i Elgåa, men det har blitt fanget laks i den nederste kulpen som ligger 70 meter fra sjøen. Laksen kommer ikke lenger opp på grunn av fossefall. Det er usikkert om dette er feilgått laks eller om elva faktisk kan ha en egen laksestamme.

## Se også
*Liste over elver i Norge

## Referanser
Leis Schjelderup

**Georgia Elise (Leis) Schjelderup** (født 1856 i Kristiansand; død 1933 i Roskilde) var en norsk maler.  Komponisten Gerhard Schjelderup var hennes bror. 

## Liv og virke
Schjelderup fikk sin utdanning ved *Académie Julian* i Paris., der hun studerte vinteren 1881-1882. I 1886 flyttet hun til København. Et stipendium gjorde det mulig for henne å fullføre sine studier i Italia i 1894.

Allerede i studietiden i Paris skapte Schjelderup seg et navn som portrettmaler. Hun portretterte blant andre Edvard Grieg, Amalie Skram, kunsthistorikeren Johan Bøgh, sjefredaktøren i *Bergens Tidende* Olav Lofthus og den danske greve Hans Schack. Portrettet av Grieg eies i dag av Bergen Billedgalleri.

Et selvportrett av Leis Schjelderup finnes i Baroniet Rosendal. Baroniet hadde en stor utstilling av arbeidene til Leis Schjelderup i 2004. Det ble gitt ut en katalog med tittelen *Leis Schjelderup (1856-1933*), med tekster av kunsthistoriker Line Ruud Ørslien og Jørn Øyrehagen Sunde. Ruud Ørsliens tekst het *Leis Schjelderup (1856-1933) Et kunstnerliv med Paris som inspirasjon,* mens Øyrehagen Sundes tekst het Livskunst i eit atelier.

Leis Schjelderup er også omtalt i Line Ruuds hovedfagsoppgave fra Universitetet i Oslo 2003 med tittelen Académie Julian: En studie av tre norske kvinners opphold på 1880-tallet. Leis Schjelderup - Sigrid Bølling - Valborg Olsen Dubois.    

## Referanser


## Litteratur
* Aasen, Elisabeth (2006): *Bergenske kvinner fra Sankta Sunniva til Karine korgekone*.  Bergen: Pax.
*Ørslien, Line Ruud og Sunde, Jørn Øyrehagen (2004): *Leis Schjelderup 1856-1933*. Utstillingskatalog med norsk og engelsk tekst. Baroniet Rosendal. https://www.nb.no/items/URN:NBN:no-nb_digibok_2011092608172
*Ruud, Line (2003) *Académie Julian: en studie av tre norske kvinners opphold på 1880-tallet. Leis Schjelderup - Sigrid Bølling - Valborg Olsen-Dubois.* https://bibsys-almaprimo.hosted.exlibrisgroup.com/primo-explore/fulldisplay?docid=BIBSYS_ILS71471669300002201&context=L&vid=UIO&lang=no_NO&search_scope=default_scope&adaptor=Local%20Search%20Engine&tab=default_tab&query=any,contains,line%20ruud&mode=Basic

## Eksterne lenker
* Online galleri over Leis Schjelderups bilder på Baroniet Rosendal
*  Andante con moto: Grieg, Leis Schjelderup og Brita Utne
Østerrike under Sommer-OL 1980

**Østerrike under Sommer-OL 1980**. Åttito sportsutøvere, sekstitre menn og nitten kvinner fra Østerrike deltok i seksten sporter under Sommer-OL 1980 i Moskva. Østerrike kom på 21.-plass med en gull-, to sølv- og en bronsemedalje. Seileren Karl Ferstl var Østerrikes flaggbærer under åpningsseremonien.

## Medaljer

## Medaljevinnerne
Ding Cong

**Ding Cong** (kinesisk: 丁聪, født i desember 1916 i Shanghai i Kina, død 26. mai 2009 i Beijing) var en kinesisk kunstner, tegneserieskaper og karikaturtegner. Han brukte signaturen **Xiao Ding**. Med sine arbeider kommenterte han store deler av den kinesiske samfunns historie på 1900-tallet. Han tegnet sin siste karikatur i 2007, to år før han døde.

## Bakgrunn
Ding Cong var sønn av den kjente karikaturtegneren Ding Song, som ikke ville lære sin sønn å tegne fordi han ønsket ham et bedre liv enn han selv hadde. Til tross for farens motstand var Ding Cong fast bestemt på å bli tegner. Foreldrene hadde svært dårlig råd, og gutten oppsøkte derfor farens venner for å få tilgang på bøker og tegneserier.

Ding Cong fikk publisert sine første tegninger allerede som syttenåring. Han var særlig aktiv i 1930- og 1940-årene, og han ble da publisert primært i Shanghai. 

Ved siden av karikaturer tegnet Ding Cong også illustrasjoner til verker av forfattere som Lu Xun (1881–1936) og Lao She (1899–1966). Han skrev også for magasinet *Dushu*. Under den andre sino-japanske krig virket han som redaktør, scenedesigner og kunstlærer i Kina og i Hongkong. 

I 1957 lanserte Mao Zedong en intensivert antihøyrekampanje rettet mot Kinas intellektuelle, etter at mange intellektuelle hadde eksponert sine synspunkter under Hundre blomster-kampanjen. Ding Cong kom i maoistenes søkelys; de anså ham for å være høyrevridd og forviste ham til det nordøstlige Kina. Der ble han i tre år. Det ble om mulig enda vanskeligere å virke som kunstner under kulturrevolusjonen (1966–76). Først i 1979, tre år etter Maos død, fikk Ding Cong lov å begynne som kunstner igjen. Da hadde han ikke fått lov til å tegne eller male på to tiår, men han viste seg å ha behold sine skapende evner. Han bosatte seg i Beijing, og var en betydelig kunstner også på sine eldre dager.

Han var inspirert av vestlig karikaturtegning, ikke minst som den kom til uttrykk i The New Yorker, og møtte utenlandske kunstnere og forfattere. En av hans venner og inspiratorer var den meksikanske kunstneren Miguel Covarrubias.

## Litteratur
* Marcia R. Ristaino: *China's Intrepid Muse: The Cartoons and Arts of Ding Cong*, Floating World Editions, 2009, ISBN 978-1891640575

## Referanser


## Eksterne lenker
* Ding Cong presentert på ''China Culture''
* Google: Tegninger av Ding Cong
* Nekrolog i Folkets Dagblad, 27. mai 2009. Nettsted besøkt 17. mai 2010.
Østerrike under Sommer-OL 1984

**Østerrike under Sommer-OL 1984**. 102 sportsutøvere, syttien menn og trettien kvinner fra Østerrike deltok i atten sporter under Sommer-OL 1984 i Los Angeles. Østerrike kom på 22.-plass med en gull-, en sølv- og en bronsemedalje. Seileren Hubert Raudaschl var Østerrikes flaggbærer under åpningsseremonien.

## Medaljer

## Medaljevinnerne
Marcia R. Ristaino

**Marcia Reynders Ristaino** (født 1939) er en amerikansk historiker, sinolog og forfatter.

## Utdannelse
I 1962 tok hun en bachelorgrad i europeisk historie ved University of North Carolina i Chapel Hill. I 1964 tok hun mastergraden i asiakunnskap («Asian Studies») ved University of Hawaii i Honolulu. Hun tok doktorgraden i historie ved Georgetown University i Washington i 1977.

## Karriere
Fra 1967 til 1976 var hun ansatt i  CIA som forskningsanalytiker og spesialassistent ved kontoret for politisk forskning. I 1981 ble hun ansatt ved Library of Congress i Washington, DC. I 1997 begynte hun i Library of Congress' «Chinese Acquisitions Section». 

Hun ble redaktør for *[[Washington Journal of Modern China]]* i 1992, og fortsatte som redaktør etter at hun gikk av med pensjon i 2007.

I 2004 fikk hun et stipend for å forske på den franske jesuitten Robert Jacquinot de Besange, S.J. (1878-1946), som drev hjelpearbeid blant kinesiske flyktninger i Shanghai under krigen mellom Kina og Japan fra 1937 til 1940.

Hun var ansatt ved Library of Congress til hun gikk av med pensjon i 2007.

## Bibliografi (utvalg)
* 1987 *China's Art of Revolution: The Mobilization of Discontent, 1927 and 1928*, Duke University Press
*2002 *Port of Last Resort: Diaspora Communities of Shanghai*, Stanford University Press
*2008 *The Jacquinot Safe Zone: Wartime Refugees in Shanghai*, Stanford University Press, ISBN 978-0804757935
*2009 *China's Intrepid Muse: The Cartoons and Arts of [[Ding Cong]]*, Floating World Editions, ISBN 978-1891640575

## Referanser
Tyrkia under Sommer-OL 1992

**Tyrkia under Sommer-OL 1992**. Førtien sportsutøvere fra Tyrkia deltok i ti sporter under Sommer-OL 1992 i Barcelona. Tyrkia kom på 23.-plass med to gull-, to sølv- og to bronsemedaljer. 

## Medaljer

## Medaljevinnerne
Østerrike under Sommer-OL 1988

**Østerrike under Sommer-OL 1988**. Syttitre sportsutøvere, sekstiseks menn og sju kvinner fra Østerrike deltok i sytten sporter under Sommer-OL 1988 i Seoul. Østerrike kom på 29.-plass med en gullmedalje. Seileren Hubert Raudaschl var Østerrikes flaggbærer under åpningsseremonien.

## Medaljer

## Medaljevinnerne
Kim Christensen (fotballspiller, født 1979)

**Kim Christensen** (født 1979) er en dansk fotballtrener og tidligere fotballspiller som er keepertrener for den danske klubben FC København. Han har tidligere spillet for den svenske klubben IFK Göteborg i Allsvenskan. Han gikk fra danske FC Nordsjælland i mars 2008, og skrev da under en treårskontrakt. Han har også vært med på det danske .

## Referanser


## Eksterne lenker
*
Østerrike under Sommer-OL 1992

**Østerrike under Sommer-OL 1992**. 102 sportsutøvere, syttien menn og trettien kvinner fra Østerrike deltok i sytten sporter under Sommer-OL 1992 i Barcelona. Østerrike kom på delt 41.-plass med to sølvmedaljer. Rytteren Sissy Theurer var Østerrikes flaggbærer under åpningsseremonien

## Medaljer

## Medaljevinnerne
Nikolai Medtner

**Nikolai Karlovitsj Medtner** (1880–1951) var en russisk komponist og pianist. 

Medtner skrev blant annet fjorten pianosonater og tre konserter for piano og orkester. Han var en fetter til den russiske komponist Alexander Goedicke, begge hadde tyske aner.

Medtner har i likhet med blant andre Aleksandr Glazunov, Paul Juon (1872–1940) og Sergej Ivanovitsj Tanejev (1856–1915) fått etiketten «den russiske Brahms»  fordi de alle forbandt elementer fra den nasjonale russiske skole med vesteuropeiske impulser.

## Fotnoter

## Referanser


## Eksterne lenker
* 
* 
* 
*  www.medtner.org.uk
* 
*  Medtner spiller ''Danza Festiva'', op. 38, nr. 3 på ''Piano Roll'' ca. 1925
Malcesine

**Malcesine** (*Malsesen* på venetiansk) er en kommune i provinsen Verona i den italienske region Veneto, ca 120&nbsp;km nordvest for Venezia og ca 40&nbsp;km nordøst for Verona.

Malcesine ligger ved bredden av Gardasjøen.

## Referanser


## Eksterne lenker
*
Carl Axel Nordman

**Carl Axel Nordman** (født 28. januar 1892 i Helsingfors, død 27. februar 1972 i Helsingfors) var en finsk arkeolog, kunsthistoriker, museumsmann, direktør for den historiske avdelingen ved det finske nasjonalmuseet 1930–1936 og statsarkeolog 1936–1959 (etter Juhani Rinne).

## Forskergjerning
C.A. Nordman studerte Ålands steinalder, Karelens jernalder og Finlands middelalderkunst. Den mest kjente gruppen blant steinalderens kunstgjenstander er dyrehodegjenstander av stein, som ble behandlet i mange studier av Nordman (og også Julius Ailio og Christian Carpelan).

### Svenskhet
Våren 1914 utga Svenske studenters partidelegasjon i Helsingfors en samling essay, *Svenskt i Finland. Ställning och strävanden*. I innledningen hevdes det at svenskhetsbevegelsen de siste årene befant seg i en ny fase – man henspilte på lantdagsreformens konsekvenser 1906.

C.A. Nordman var også en svenskhetsideolog i Finland. I skriftet *Svenskt i Finland* sammenfattet han den svenskpolitiske historiesynet, og framhevet at stein-, bronse- og den tidige jernalderen i sørvest Finland var skandinavisk, men at de innflyttende finnene erstattet dem. Hva står det i hans bidrag "Förfäder och fornfinnar"? *"Når kom svenskene til Finland? Hvem jaktet først i våre skoger, dro først sine garn i våre sjøer og viker? Var det svensker eller finner?"* Dette er begynnelsesordene. «Historien som taler fra skriftlige opptegnelser, som i sør kaster lys over hendelser i århundrene før begynnelsen av vår tidsregning, når ikke langt hos oss. Opplysninger, om eldre tider enn Erik den helliges, ha vi nesten ingen.»  Her trengs arkeologi, antropologi og filologi – først og fremst og stednavnforskning. Teksten slutter: «En bølge ved en strand synes å være den svenske stammen i Finland. Med brus går den langt over kysten i gammel forhistorisk tid, så suser den tilbake i jernalderen, seirer igjen, da korsfarernes skjold og hjelmer skinner over landet, og blir i århundrene bærere av vesterlandsk dyrking i Østerland.»

## Bibliografi
* *Studier öfver gånggriftskulturen i Danmark* (1918)
* *Anglo-Saxon Coins, Found i Finland* (1921)
* *Karelens järnålderskultur* (1924)
* *The Megalithic Culture of Northern Europe* (1935)
* *Medeltida skulptur i Finland* (1965)

## Referanser


## Litteratur
* *Finlands historia*, 1 (1993)
* *Svenskt i Finland* (1914)

## Eksterne lenker
*
Nihon-shiki

**Nihon-shiki** (jap. , *Nihon-shiki*) er et transkripsjonsystem for japansk skrift. Det ble utviklet av naturvitenskapsmannen Tanakadate Aikitsu () som en forenklet versjon av Hepburnsystemet i 1885. Dette skulle korrigere visse logiske svakheter, samt gjøre det mer grammatisk forståelig. Nihon-shiki tillegger delvis enkelte konsonanter som  (s, t, d, h, z) lydverdier, som finnes i det japanske lydsystemet, som ellers ikke finnes noen steder på jorden. Nihon-shiki blir foretrekket offisielt i Japan, men i praksis blir Hepburn-systemet mye mer brukt.

## Tabell for uttale av Nihon-shiki

## Transkripsjonssystemer for japansk
Sveits under Sommer-OL 1992

**Sveits under Sommer-OL 1992**. 102 sportsutøvere fra Sveits deltok sytten sporter under Sommer-OL 1992 i Barcelona. Sveits kom på delt 33.-plass med en gullmedalje.

## Medaljer

## Medaljevinnerne
Statsbegravelse

**Statsbegravelse** er en begravelse i offentlig regi, vanligvis forbeholdt statssjefen og andre personer av stor nasjonal betydning. Ofte ledsages en statsbegravelse av en offentlig sørgedag eller andre former for æresbevisninger.

## Norge
I Norge er statsbegravelser stort sett forbeholdt medlemmer av kongehuset. Andre betydningsfulle personer kan få begravelsen bekostet av staten, men det er da ikke en begravelse i offentlig regi.

## Referanser


## Eksterne lenker
*
Zhuo Lin

**Zhuo Lin** (kinesisk: 卓琳, pinyin: *Zhuō Lín*, Wade-Giles: *Chuo Lin*, født 6. april 1916 i Xuanwei i prefekturet Qujing i Yunnan i Kina, død 29. juli 2009 i Beijing) var den kinesiske leder Deng Xiaopings tredje hustru, og dermed i mange år Kinas «førstedame». 

Hun het opprinnelig **Pu Qiongying** (浦琼英 / 浦瓊英, *Pǔ Qióngyīng*).

Hun var datter av en forretningsmann og ble i 1938 medlem av det kinesiske kommunistparti. Hun møtte ektemannen som ung kommunist i de revolusjonæres hovedbase i Yan'an i 1939, og de giftet seg der, foran Mao Zedongs hulebosted. 

## Referanser


## Eksterne lenker
* Nekrolog (''kinesisk'')
Nedbørmåler

En **nedbørmåler** eller **regnmåler** (teknisk: **pluviometer**, av latin *plu'via* = regn og gresk *me'tron* = måle) er et instrument som måler nedbør over en gitt periode. Instrumentet inngår mange steder også i en værstasjon. Nedbøren oppgis i millimeter (mm), som tilsvarer liter pr. m². Faller det 10 mm nedbør på et areal på 100 m², tilsvarer det en vannmengde på 1000 liter (*1 tonn*).

Hvis nedbøren faller i fast form (snø eller hagl), må den smeltes før den kan måles.

Nedbørmåling blir brukt til flere formål:
* Meteorologisk statistikk.
* Flomvarsel.
* Dimensjonering av avløpssystemer.
* Landbruk (en rotbløyte = ca. 30 mm nedbør over 1-2 dager).
* Kraftverksindustrien.

Det finnes to hovedtyper av instrumenter: Manuelle og automatiske. 

## Plassering
Nedbørmåleren bør plasseres på en åpen flate ca. 2 meter over bakkenivå, og skjermes best mulig for vind.

Den må være solid festet i bakken, slik at åpningen forblir horisontal.

## Manuelle målere
En manuell måler består av en traktformet åpning med kjent tverrsnitt som leder nedbøren ned i en beholder som er gradert i mm nedbør.
Det finnes mange ulike typer manuelle målere, fra de enkleste som er beregnet for private haver til målere beregnet for meteorologisk statistikk. Jo større åpning måleren har, dess mere nøyaktig blir målingen.

## Automatiske målere
I automatiske målere skjer avlesningen ved hjelp av vektprinsippet. Her blir nedbøren samlet i en bøtte som blir veid kontinuerlig. Da kan man beregne hvor mye nedbør som har falt i korte tidsintervaller. Om vinteren bruker man frostvæske i bøtten for å smelte snøen. 

## Eksterne lenker
* 
* Nedbørmålere fra Meteorologisk institutt
Julius Ailio

**Julius Edvard Ailio** (født 19. juli 1872 i Loppis, som kollegaen Pälsi, død 4. mars 1933 i Helsingfors) hette opprinnelig Ax. Finsk arkeolog, politiker, direktør for det finske nasjonalmuseets forhistoriske avdeling 1920-30, riksdagsmann (sosialdemokrat) 1919-21 og 1924-32, utdanningsminister 1926-27. En av grunnleggerne av Työväen akatemia og dets første leder 1924-33.

Den første autoritative beskrivelsen av et større kamkeramisk fundmaterial inngår i hans avhandling fra i 1909. Ailio observerte avvikende leirekar mellom båtøkskulturen og kamkeramikken. Hans typeinndelning som framlegges der var banebrytende, selv om visse deler har blitt revidert. 

Ailio framla allerede i 1917 flere argumenter till støtte for teorien om en kontinuitet i befolkningen, i det minste i Tavastland. Han grunnla Tavastlands landskapsmuseum. 

## Politiker
Julius Ailio var politisk engasjert, og sluttet seg til seg etter storstreiken 1905 til sosialdemokratene; han grunnla Arbetarakademien (fi. *Työväen akatemia*) i Grankulla, som han var leder for 1924-33.  

## Bibliografi
* *Die Steinzeitlichen Wohnplatzfunde in Finnland* (2 bd, 1909)
* *Die geographische Entwicklung des Ladogases* (1915)
* *Fragen der russischen Steinzeit* (1922)

## Litteratur
* *Finlands historia*, 1. (1993)

## Referanser


## Eksterne lenker
* 
*
Skrillex

**Sonny John Moore**, kjent som **Skrillex**, (født 15. januar 1988 i Los Angeles i California) er en electro house- og dubstepartist. Selv om han er mest kjent for sitt aggressive lydbilde, produserer Skrillex i et bredt spekter. Han var tidligere vokalist i post-hardcore-bandet From First To Last.

Sent på høsten 2007 la han ut på sin aller første turné som soloartist. I juni 2008 begynte Skrillex med opptak for sin første EP, som fikk tittelen *Bells*. Dette arbeidet gjorde han sammen med musikkprodusent Noah Shain. EP-en ble selvutgitt under navnet Sonny. Han kom så med EP-en *Gypsyhook* i 2009, for digital nedlasting, også denne under navnet Sonny.

Han har per januar 2010 signert en platekontrakt med selskapet Atlantic Records, men han benytter seg også av sitt eget plateselskap OWSLA, som er oppkalt etter en organisasjon i den kjente boken *Watership Down*. Sent i 2010 kom han ut med EP-en *My Name Is Skrillex* under navnet Skrillex, også denne for digital nedlasting.

Skrillex har også remixet flere artister som Bruno Mars, Lady Gaga og Benny Benassi. I 2010 hadde Skrillex et samarbeid med vokalisten Sirah og kom ut med singelen *Weekends!!!*. EP-en *Scary Monsters and Nice Sprites* kom i oktober samme år, denne ble også utgitt på CD. I juni 2011 kom remix-albumet *More Monsters and Sprites*, som inneholder fire remixer fra tittelsporet på forrige EP, samt tre nye spor.

## Diskografi
;From First to Last
*2004: *Dear Diary, My Teen Angst Has a Bodycount*  (studioalbum)
*2006: *Heroine* (studioalbum)

;Som Sonny
**Bells* (EP)
*2009: *Gypsyhook* (EP)
;Som Skrillex 
*2010: *[[KILL EVERYBODY]]* (Single & EP)
*2010: *[[Scary Monsters and Nice Sprites]]* (EP)
*2011: *More Monsters and Sprites* (EP)
*2011: *Bangarang* (EP)
*2012: *Make it bun dem: After Hours Remixes* (EP)
*2012: *Burst* (Single)
*2013: *Leaving* (EP)
*2013: Try It Out (EP)
*2014: Recess (EP)
*2023: *Quest for Fire* (album)
*2023: *Don't Get Too Close* (album)

## Referanser


## Eksterne lenker
* 
* 
* 
*
Havvarmekraft

**Havvarmekraft** eller ***havtermisk kraft*** (engelsk: *Ocean thermal energy conversion, OTEC*) er kommersiell utnytting av termisk energi fra havet til drift av en termisk generator. Solen varmer opp overflatevannet i verdenshavene, som på den måten lagrer en enorm mengde termisk energi. Temperaturforskjellen mellom dype og grunne områder gir grunnlag for energiproduksjon etter varmepumpe-prinsippet, men det er bare i tropene at temperaturforskjellene er så store at økonomisk utnyttelse kan bli mulig, og problemet med lav varmeeffisiens gjør metoden svært kostbar. Utnyttelsesgraden vil neppe overstige 6-7%.

Den eneste metoden for å oppnå kommersielt interessant energiutvinning fra varmeoverføringen mellom et kaldt- og varmtvannskammer bestående av havvann, er å anvende lavtrykksturbiner i en konvensjonell, vannbåren og lukket Rankine-syklus – som er den normale termodynamiske metoden i bruk i både kull- og kjernekraftverk. Bruk av ammoniakk i stedet for vann gir fordelen av langt lavere kokepunkt og derved mer energieffektiv utnyttelse. I et lukket system vil varmt havvann (15&nbsp;°C) ledes gjennom en kondensator og bidrar til fordamping av den termodynamiske væsken, mens kaldt havvann (5&nbsp;°C) kjøler ned dampen i en annen kondensator. I et åpent system vil varmt havvann begynne å koke når det ledes inn i en lavtrykksturbin. Slike system har produsert inntil 50&nbsp;kW.

## Forsøk med havvarmekraft
Forsøk på å utnytte havtermisk energi har vært utført siden 1880-årene. Utforskningen startet i Frankrike men det var på Hawaii at amerikanske forskere lyktes å installere et fungerende anlegg i 1974, ved opprettelsen av Natural Energy Laboratory of Hawaii Authority. Det lyktes i 1999 å bygge et 250&nbsp;kW-anlegg med lukket syklus. Andre land har siden installert anlegg fra 100&nbsp;kW til 1 MW i Tokyo, Nauru og Tamil Nadu (India).

En alternativ metode vil kunne være å utnytte de meget store temperaturforskjellene som eksisterer mellom havvannet og luften i arktiske strøk.

## Eksterne lenker
* Sejarah Perkembangan Teknologi OTEC 
* – Ocean Energy Council: How does OTEC work?
* nrel.gov – what is OTEC? fra det amerikanske National Renewable Energy Laboratorium.
* US Department of Energy – ulike informasjonsressurser.
* Wireds intervju med John Piña Craven om framtiden for OTEC
* OTEC News – OTEC News, en nyhetstjeneste om OTEC
* 2007-utgaven av ''Survey of Energy Resources'' – fra World Energy Council
* The Green Ocean Project – OTEC Library
Tamara Danz

**Tamara Danz** (født 14. desember 1952 i Breitungen i Bezirk Suhl i Øst-Tyskland, død 22. juli 1996 iBerlin) var mest kjent som vokalist og låtskriver i den østtyske rockegruppa Silly. Hun døde i en alder 43 år av brystkreft. 

Hun gjorde sin debut som sanger i 1971 i Øst-Berlin sammen med bandet Die Cropies. Etter to år på universitetet, brøt hun med lingvistikk-studiene sine, men hennes søknad å bli student ved Hans Eisler Music Academy ble avvist. Hun fortsatte å synge og skrive låter sammen med flere ulike tyske band, inkludert Oktoberklub, en politisk orientert vokal gruppe. 

Tamara Danz ble diagnostisert med uhelbredelig brystkreft i 1995. Dett var under innspillingen av bandet Silly sitt aller siste album som ble kalt Paradies. Tamara Danz giftet seg med Uwe Hassbecker kort tid før hun døde av brystkreften den 22. juli 1996.

## Referanser


## Eksterne lenker
* 
* 
*
Ulpia Traiana Sarmizegetusa

**Colonia Ulpia Traiana Augusta Dacica** (gresk: Ζαρμιζεγέθουσα, Ζερμιζεγέθουσα) var en romersk *[[colonia]]*, hovedstad og den største byen i den romerske provinsen Dacia, senere kalt *Ulpia Traiana Sarmizegetusa* etter den tidligere dakiske hovedstaden Sarmizegetusa ca. 40 km unna. Byen ble bygget opp fra leiren til Den femte makedonske legion og var bebodd av veteraner etter de dakiske krigene. Den fikk tittelen som romersk koloni og status som Ius Italicum. Med et areal på 30 ha., en befolkning mellom 20.000-25.000 og sterke forsvarsverk, var Ulpia Traiana i det andre og tredje århundre det politiske, administrative og religiøse sentrum av *Dacia Romana*.

Man vet ikke nøyaktig når byen ble bygget. Noen hevder at byen ble grunnlagt i perioden 106-107, mens andre mener at det skjedde i årene 108-110. Det er imidlertid sikkert, med bakgrunn i en inskripsjon funnet i begynnelsen av det 14. århundre i landsbyen Gradiste, at den nye byen vokste opp de første årene etter erobringen av Dacia.

Byen ble ødelagt av goterne. I dag består Ulpia Traiana av ruiner, med delvis restaurert forum, et amfiteater og rester etter flere templer.

## Bilder

Fil:Colonia Dacica Sarmizegetusa 2011 - Inscription on the Forum Column.jpg|Inskripsjon på *Forum Column*.
Fil:RO HD Sarmizegetusa Great Temple.jpg|Det store tempel for Silvanus.
Fil:Colonia Dacica Sarmizegetusa 2011 - Amphitheater-1.jpg|Amfiteateret
Fil:Colonia Dacica Sarmizegetusa 2011 - Forum-7.jpg|Søyleornament.
Fil:RO HD Sarmizegetusa Nemesis temple.jpg|Tempel for Nemesis.
Fil:RO HD Sarmizegetusa Curia.jpg|Curia
Fil:Colonia_Dacica_Sarmizegetusa_2011_-_Glass_Workshop.jpg|Glassverksted.
Fil:Szentpéterfalvi templom római táblája.jpg|Romersk tavle bygget inn i middelalderkirke.
Fil:UlpiaTraianaSarmizegetusa.jpg|Oversikt fra fly.


## Referanser


## Eksterne lenker

* ULPIA TRAIANA SARMIZEGETUSA (engelsk)
Signum (matematikk)

**Signumfunksjonen**, eller **fortegnsfunksjonen**, er i matematikken en funksjon som gir fortegnet til et reelt tall. Navnet er avledet fra latin: *signum*, «tegn» eller «merke».

I formler er funksjonen normalt angitt med **sgn**.

## Definisjon

Signumfunksjonen til et reelt tall *x* er definert som:

: \sgn(x) = \begin{cases}
-1 & \text{for } x  0. \end{cases}

## Egenskaper
Et vilkårlig reelt tall kan uttrykkes som produktet av dets absoluttverdi og dets fortegnsfunksjon:

: x = \sgn(x) \cdot |x|\,. \qquad \qquad (1)
Av ligning (1) se en at for alle  *x* forskjellig fra 0, har vi:
: \sgn(x) = {x \over |x|}\,. \qquad \qquad (2)